**Apstiprināti**

ar SIA ”Limbažu slimnīca”

2024. gada 6. februāra valdes sēdes protokolu

 (Nr.2., 1.punkts)

**SIA “Limbažu slimnīca” piederošās kustamās mant****as VW GOLF VARIANT**

**ar valsts reģistrācijas Nr.JC8202 atsavināšanas – pārdošanas par brīvu cenu noteikumi**

1. Šie noteikumi nosaka kārtību, kādā tiek organizēta kustamās mantas transportlīdzekļa VW GOLF VARIANT ar valsts reģistrācijas Nr.JC8202 (turpmāk Automašīna), atsavināšana.
2. Informācija par Automašīnu tiek publicēta SIA “Limbažu slimnīca” mājaslapā [www.limbazuslimnica.lv](http://www.limbazuslimnica.lv)
3. Automašīnu var apskatīt darba dienās Klostera ielā 3, Limbažos, Limbažu novadā, iepriekš saskaņojot apskates laiku telefoniski ar saimniecības vadītāju Aigaru Andžu pa tālr. 29164673 vai 26108658
4. Kustamās mantas atsavināšanu veic SIA “Limbažu slimnīca” Izsoļu komisija (turpmāk Komisija).
5. Ziņas par Automašīnu:

Marka, modelis: VW GOLF VARIANT

Reģistrācijas apliecības Nr. AF0868531

Šasijas Nr.WVWZZZ1JZ2W549260

Izlaiduma gads: 2000. gads

Degvielas veids, tilpums: dīzeļdegviela

Transportlīdzekļa nobraukums km: 305550

Nākošā tehniskā apskate: 04.09.2024

Krāsa: tumši zila

1. Kustamā manta tiek atsavināta par **EUR 800,00** (astoņi simti *eiro*)+ pievienotās vērtības nodoklis 21% apmērā.
2. Maksāšanas līdzekļi: *euro*
3. Atsavinātājs apņemas nemainīt Automašīnas komplektāciju no atsavināšanas izsludināšanas brīža, bet potenciālajiem Automašīnas pircējiem līdz pieteikuma iesniegšanai ir pilnībā jānovērtē Automašīnas tehniskais stāvoklis. Pēc kustamās mantas atsavināšanas pircējam nebūs tiesības izvirzīt pretenzijas par Automašīnas tehnisko stāvokli.
4. Atsavināmās Automašīnas pircējs var būt jebkura fiziska vai juridiska persona, kura saskaņā ar Latvijas Republikas spēkā esošajiem normatīvajiem aktiem var iegūt savā īpašumā transportlīdzekli.
5. Pieteikums iesniedzams personīgi SIA “Limbažu slimnīca” personāla speciālistei **vai sūtot atbilstoši normatīvo aktu prasībām noformētos dokumentus pa pastu:** Klostera iela 3, Limbaži, Limbažu novads, LV-4001, vai **uz elektroniskā pasta adresi** pasts@limbazuslimnica.lv**,** sākot no sludinājuma publicēšanas dienas SIA “Limbažu slimnīca” tīmekļvietnē [www.limbazuslimnica.lv](http://www.limbazuslimnica.lv) līdz **2024. gada 21. februāra plkst.12.00** (saņemšana SIA “Limbažu slimnīca”)**.**
6. Visi pēc noteikumu 10.punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
7. Pieteikuma dokumentiem jābūt skaidri salasāmiem.
8. Saņemot pieteikumus, tos reģistrē pieteikumu iesniegšanas reģistrācijas lapā iesniegšanas secībā, uz aploksnes norādot tā reģistrācijas numuru, saņemšanas datumu un laiku, apliecinot ar parakstu.
9. Ja 10.punktā noteiktajā termiņā Automašīnas pirkšanai par brīvu cenu ir reģistrējies viens pretendents, Komisija pieņem lēmumu par pretendenta atzīšanu par Automašīnas pircēju un nosūta pretendentam rēķinu samaksai par pirkumu un uzaicinājumu uz pirkuma līguma noslēgšanu.
10. Ja 10.punktā noteiktajā termiņā uz Automašīnu ir iesniegti un reģistrēti vismaz divi pieteikumi Automašīnas pirkšanai par brīvu cenu komisija izsūta pretendentiem uzaicinājumu piedalīties Automašīnas izsolē **2024. gada 26. februārī plkst. 14.30.**
11. Izsoles veids – atklāta mutiska izsole ar augšupejošu soli.
12. Izsole notiks **2024. gada 26. februārī plkst.14.30** Limbažos, Klostera ielā 3.
13. Izsoles solis – EUR 10,00 (desmit *euro* 00 *centi*)
14. Pirmsizsoles Komisija pēc personas apliecinoša dokumenta pārbauda dalībnieka vai tā pilnvarotās personas identitāti un pārliecinās par izsoles dalībnieku ierašanos saskaņā ar pieteikumu reģistrācijas sarakstu un izsniedz dalībnieka solīšanas karti ar numuru.
15. Izsole var notikt arī tad, ja reģistrējies un uz izsoli ir ieradies tikai viens dalībnieks.
16. Komisijas priekšsēdētājs, atklājot izsoli, iepazīstina izsoles dalībniekus ar komisijas sastāvu un informē par izsoles norises kārtību.
17. Pēc Komisijas priekšsēdētāja ziņojuma sākas solīšanas process. Solīšana sākas no Automašīnas brīvās cenas. Izsoles gaita tiek protokolēta. Izsoles protokolā atspoguļo visas komisijas un izsoles dalībnieku darbības izsoles gaitā. Protokolu paraksta visi komisijas locekļi.
18. Solīšana notiek tikai pa 18.punktā noteikto izsoles soli.
19. Izsoles dalībnieki solīšanas procesā paceļ savu solīšanas karti ar numuru. Komisijas priekšsēdētājs paziņo solītāja numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena Automašīna ir pārdota personai, kas solījusi pēdējo augstāko cenu. Dalībnieka numurs un solītā cena tiek ierakstīti protokolā.
20. Ja vairāki dalībnieki vienlaikus ir piedāvājuši vienādu cenu un vizuāli nav iespējams izšķirt, kurš piedāvāja pirmais, tad piedāvātā cena tiek reģistrēta visiem šīs cenas solītājiem. Ja augstāku cenu neviens nesola, izsoles vadītājs ar izlozi izšķir, kuram no šiem dalībniekiem Automašīna tiek pārdota. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. Dalībnieki velk lozes, atbilstoši to solīšanas kartes numuriem. Dalībnieks, kas izvelk lozi ar krustiņu, uzskatāms par Automašīnas nosolītāju.
21. Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles komisijai savu solīšanas karti un ar parakstu protokolā apliecina tajā norādītās cenas atbilstību nosolītajai cenai.
22. Izsole atzīstama par nenotikušu, ja:
	1. noteiktajā laikā neviens dalībnieks uz izsoli neierodas;
	2. neviens izsoles dalībnieks nav pārsolījis izsoles Automašīnas sākumcenu un pievienotās vērtības nodokli.
23. Komisija apstiprina izsoles rezultātus un 10 (desmit) darbdienu laikā pēc izsoles rezultātu paziņošanas nodrošina minētās informācijas publicēšanu SIA “Limbažu slimnīca” mājaslapā [www.limbazuslimnica.lv](http://www.limbazuslimnica.lv)
24. Pirkuma līgums tiek slēgts ar to pretendentu, kurš nosolījis visaugstāko pirkuma maksu vienas nedēļas laikā pēc izsoles rezultātu publicēšanas SIA “Limbažu slimnīca” mājaslapā [www.limbazuslimnica.lv](http://www.limbazuslimnica.lv)
25. Pretendents, kurš nosolījis visaugstāko maksu, 5(piecu) darba dienu laikā pēc izsoles rezultātu apstiprināšanas dienas paraksta Automašīnas pirkuma līgumu vai rakstiski paziņo par atteikumu slēgt līgumu. Ja iepriekš minētajā termiņā pretendents līgumu neparaksta un neiesniedz attiecīgu atteikumu, ir uzskatāms, ka pretendents no līguma slēgšanas ir atteicies.
26. Ja pretendents, kurš nosolījis augstāko maksu, atsakās slēgt līgumu, secīgi tiek piedāvāts līgumu slēgt tam pretendentam, kurš nosolīja nākamo augstāko maksu, un Komisija divu darbdienu laikā pēc minētā piedāvājuma nosūtīšanas publicē informāciju SIA “Limbažu slimnīca” mājaslapā [www.limbazuslimnica.lv](http://www.limbazuslimnica.lv)
27. Pretendents, kurš nosolījis nākamo augstāko pirkuma maksu atbildi par piedāvājumu slēgt līgumu sniedz vienas nedēļas laikā pēc tā saņemšanas dienas. Ja pretendents piekrīt parakstīt līgumu par paša nosolīto augstāko maksu, vienas nedēļas laikā pēc minētā paziņojuma nosūtīšanas viņš paraksta pirkuma līgumu. Komisija ne vēlāk kā divu darbdienu laikā pēc pirkuma līguma parakstīšanas publicē minēto informāciju SIA “Limbažu slimnīca” mājaslapā [www.limbazuslimnica.lv](http://www.limbazuslimnica.lv)
28. Sūdzības par Komisijas un/vai izsoles vadītāja darbībām var iesniegt SIA “Limbažu slimnīca” (Klostera ielā 3, Limbažos, Limbažu novadā, LV-4101) piecu dienu laikā pēc izsoles.

 SIA “Limbažu slimnīca” valdes locekle Liene Česle

**1.pielikums**

(dokuments sagatavojams uz veidlapas, norādot informāciju par dokumenta sastādītāju saskaņā ar Komerclikuma un dokumentu noformēšanas noteikumu prasībām, kā arī ievērojot dokumentu izstrādes noteikumus dokumenta formai un saturam)

**PIETEIKUMS**

**ATSAVINĀMĀS KUSTAMĀS MANTAS PIRKUMAM**

 2024. gada „ ".

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskas personas nosaukums/fiziskas personas vārds, uzvārds)

reģistrācijās numurs/personas kods:

juridiskā/ deklarētā dzīves vietas adrese:

kontakttālrunis:

e-pasts, fakss:

bankas rekvizīti: \_ ^ ^

(konta numurs, bankas nosaukums, SWIFT kods)

iesniedz pieteikumu par šādas atsavināmās SIA “Limbažu slimnīca” kustamās mantas -

|  |  |  |
| --- | --- | --- |
| **\*** | *Transportlīdzekļa marka, modelis* | *Reģ.nr.* |
|  | VW GOLF VARIANT, izlaiduma gads 2000.gads | **JC8202** |

pirkumu par šādu summu **EUR 800,00**(astoņi simti *euro*)+ pievienotās vērtības nodoklis 21% apmērā un apņemas pildīt SIA “Limbažu slimnīca” 2024. gada 6.februāra valdes sēdē apstiprinātos “SIA “Limbažu slimnīca” piederošās kustamās mantas VW GOLF VARIANT ar valsts reģistrācijas Nr.JC8202 atsavināšanas – pārdošanas par brīvu cenu noteikumi” (protokols Nr.2,1.p.), ar kuriem ir iepazinies un kurus ievēros, noteiktajā kārtībā un termiņā samaksājot piedāvāto summu par atsavināmo transportlīdzekli un parakstot pirkuma līgumu.

Pieteikumam *(juridiskās personas)* pievienots[[1]](#footnote-1)

* juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments.

Pieteikumam *(fiziskas personas* pievienots\*:

* Parakstīta personas apliecinoša dokumenta kopija vai parakstīta personas apliecinoša dokumenta kopija un tiesību aktos noteiktajā kārtībā apstiprināts pilnvarojums pārstāvēt fizisko personu

Iesniedzot šo pieteikumu, piekrītu savai personas datu apstrādei atsavināmās SIA “Limbažu slimnīcas” kustamās mantas iegādes mērķim.

2. pielikums

**LĪGUMA PROJEKTS**

Limbažu novada Limbažos 2024. gada \_\_\_\_ . \_\_\_\_\_\_\_\_\_\_\_

**Sabiedrība ar ierobežotu atbildību „Limbažu slimnīca”,** reģistrācijas Nr. 40003361616, juridiskā adrese Klostera iela 3, Limbaži, Limbažu novadā, LV-4001, valdes locekles Lienes Česles personā, kura rīkojas saskaņā ar Statūtiem, turpmāk **Pārdevējs**, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_/p.k. \_\_\_\_\_\_\_\_\_\_\_\_\_\_\_\_\_\_\_ , turpmāk **Pircējs**, no otras puses, abi kopā un katrs atsevišķi turpmāk tekstā saukti Puses, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, noslēdza šādu līgumu:

* + - 1. **Līguma priekšmets**
	1. Pircējs pērk, bet Pārdevējs pārdod \_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – transportlīdzeklis), saskaņā ar šī līguma noteikumiem.
	2. Pircējam ir zināms transportlīdzekļa stāvoklis un viņam nav tiesības līguma darbības laikā, kā arī pēc tā izvirzīt pret Pārdevēju jebkādas pretenzijas, kas saistītas ar transportlīdzekļa tehnisko stāvokli.
	3. Transportlīdzeklim ir šāda komplektācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
1. **Līguma darbības termiņš**
	1. Līgums stājas spēkā ar tā parakstīšanas brīdi.
	2. Līgums ir spēkā līdz Pušu saistību pilnīgai izpildei.
2. **Cena un norēķinu kārtība**
	1. Transportlīdzekļa cena ir \_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_) un pievienotās vērtības nodoklis 21%, kas kopā ir \_\_\_\_\_\_\_ EUR.
	2. Pircējs samaksā Pārdevējam maksu par transportlīdzekli 7 (septiņu) dienu laikā no līguma noslēgšanas brīža.
	3. Par maksāšanas datumu uzskatāms maksājuma saņemšanas datums Pārdevēja norēķinu kontā.
3. **Transportlīdzekļa pieņemšanas un nodošanas kārtība**
	1. Pārdevējs transportlīdzekli nodod Pircējam tā atrašanās vietā Limbažos, \_\_\_\_\_\_\_\_\_\_\_\_\_\_\_\_\_, Pusēm parakstot pieņemšanas un nodošanas aktu.
	2. Pircējs transportlīdzekli transportē pats saviem spēkiem un līdzekļiem.
	3. Pirms ierašanās uz transportlīdzekļa pieņemšanu Pircējam ir jāpiesakās pie Pārdevēja pilnvarotās personas: SIA “Limbažu slimnīca” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pa mobilo tālruni \_\_\_\_\_\_\_\_\_\_\_ vai e-pastu:\_\_\_\_\_\_\_\_\_\_\_\_\_\_\_, kuram ir tiesības parakstīt pieņemšanas un nodošanas aktu Pārdevēja vārdā.
	4. Pieņemot transportlīdzekli, Pircējam jāuzrāda Pārdevēja pilnvarotajai personai pirkuma samaksu apliecinošs dokuments.
	5. Pircējam jāpieņem transportlīdzeklis 3 (trīs) dienu laikā no samaksas veikšanas brīža.
4. **Pušu atbildība**
	1. Transportlīdzekļa pieņemšanas termiņa neievērošanu Pircējs maksā Pārdevējam līgumsodu 10 EUR (desmit eiro) apmērā par katru nokavējuma dienu, bet ne vairāk kā 10% no līguma kopsummas. Līgumsoda samaksa neatbrīvo Pircēju no līgumsaistību izpildes.
	2. Ja Pircējs kavē transportlīdzekļa pieņemšanu vairāk par 15 (piecpadsmit) dienām, Pārdevējam ir tiesības vienpusēji izbeigt līgumu.
	3. Pārdevējs nodrošina transportlīdzekļa nodošanu bez vilcināšanās. Ja transportlīdzekļa nodošana aizkavējas Pārdevēja vainas dēļ, Pircējs ir atbrīvots no 5.1.apakšpunktā minētā atbildības pienākuma un Pārdevējs uzņemas risku par transportlīdzekļa bojājumiem vai pilnīgu bojāeju.
5. **Nepārvarama vara**
	1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
	2. Puses nav pakļautas zaudējumu atlīdzībai vai Līguma atcēlumam saistību izpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.
	3. Ja izceļas nepārvaramas varas situācija, Pircējs nekavējoties rakstiski paziņo Pārdevēju par šādiem apstākļiem, to cēloņiem un paredzamo ilgumu. Ja Pircējs rakstiski nav norādījis savādāk, Pircējam ir jāturpina pildīt savas saistības saskaņā ar Līgumu tādā apmērā, kādā to nav ierobežojusi nepārvaramas varas apstākļi.
	4. Jebkurai no pusēm ir jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu dēļ.
	5. Ja nepārvaramas varas apstākļi pastāv ilgāk par 30 (trīsdesmit) dienām, puses var vienoties par Līguma darbības apturēšanu vai pārtraukšanu un tādā gadījumā Pārdevējam ir tiesības saņemt norēķinu par faktiski veikto preces piegādi, kas tiek fiksēti ar Pušu saistību aktu.
	6. Ikvienai Pusei jebkurā laikā jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu dēļ, nepārvaramas varas apstākļu izbeigšanos un Līguma darbības atjaunošanu.
6. **Citi līguma noteikumi**
	1. Jebkuras izmaiņas šī līguma noteikumos ir spēkā tikai tad, ja tās būs noformētas rakstiski un parakstīs abas līgumslēdzējas Puses.
	2. Pušu domstarpības, kas rodas līguma izpildes gaitā, tiek izskatītas, Pusēm savstarpēji vienojoties, bet, ja Puses nevar vienoties, strīdus izšķir Latvijas Republikas tiesa.
	3. Šī līguma izpildes mērķu nodrošināšanai:
		1. Līdzēji ir atbildīgi par abpusēju iesniegto personas datu iegūšanas un nodošanas tiesisko pamatu, kā arī ievēro citas prasības attiecībā uz personas datu apstrādi;
		2. Līdzēji piekrīt, ka to iesniegtie personas dati vai citi dati var tikt izmantoti pakalpojuma sniegšanai un saņemšanai, tai skaitā elektroniskai saziņai, kā arī normatīvajos aktos noteiktajos gadījumos nodoti trešajām personām.
	4. Pušu juridisko adrešu un banku rekvizītu nomaiņas gadījumā Puses apņemas par to viena otru brīdināt piecu dienu laikā.
	5. Līgums noformēts uz lapām divos identiskos eksemplāros, pa vienam katrai Pusei.
7. **Pušu juridiskās adreses, norēķinu rekvizīti, paraksti**

|  |  |
| --- | --- |
| **Pārdevējs**: | **Pircējs:** |
|

|  |
| --- |
| **SIA „Limbažu slimnīca”,** |
| Reģistrācijas Nr. 40003361616 |
| Juridiskā adrese: Klostera iela 3, Limbaži, Limbažu novadā, LV-4001 |
| Bankas rekvizīti: |
| AS „ SEB banka”  |

 Konts Nr. LV20UNLA 0013 0001 42205  Kods UNLALV2X**\_\_\_\_\_\_\_\_\_\_\_\_\_\_\_\_\_\_\_ Liene Česle** |  |

1. atzīmēt ar „X"

(fiziskās personas (pilnvarotās personas) paraksts / juridiskās personas pārstāvja vārds, uzvārds, paraksts) [↑](#footnote-ref-1)